    Yóò yà yín lẹ́nu pé títí nǹkan bí oṣù mọ̀rin lẹ́yìn èyí, a kò tíì dé òkè Ìrònù rárá. Ṣùgbọ́n ìdí rẹ̀ ni pé à ń dúró loju ọ̀nà púpọ̀. Odidi oṣù mẹ́ta ni a tilẹ̀ lo ní ìlú kan báyìí tí orúkọ rẹ̀ ń jẹ́ Ìsinmi – àlàáfíà. Ìlú náà dára púpọ̀, àwọn ènìyàn wa lo tilẹ̀ kọ́ dá àbá pé o yẹ kí èmi àti ìyàwó mi dúró díẹ̀ níbẹ̀ kí á gbádùn ara wa. Àwọn náà pàápàá ń fẹ́ simi díẹ̀. Ìgbádùn wa ti pọ̀ ju nǹkan tí ènìyàn lè fi ẹnu sọ ní ìlú Ìsimi – Àlááfìà yìí. Ṣùgbọ́n ó yẹ ki ń fi ẹnu ba ọjọ tí èmi àti ìyàwó mi lọ sí ilé kan ní ìlú náà tí orúkọ rẹ̀ ń jẹ́ Òpìtánparapọ̀.
    Yoo ya yin lenu pe titi nnkan bi osu morin leyin eyi, a ko tii de oke Ironu rara. Sugbon idi re ni pe a n duro loju ona pupo. Odidi osu meta ni a tile lo ni ilu kan bayii ti oruko re n je Isinmi – alaafia. Ilu naa dara pupo, awon eniyan wa lo tile ko da aba pe o ye ki emi ati iyawo mi duro die nibe ki a gbadun ara wa. Awon naa paapaa n fe simi die. Igbadun wa ti po ju nnkan ti eniyan le fi enu so ni ilu Isimi – Alaafia yii. Sugbon o ye ki n fi enu ba ojo ti emi ati iyawo mi lo si ile kan ni ilu naa ti oruko re n je Opitanparapo.